স্টাফ রিপোর্টার ॥ হবিগঞ্জ ও সিলেট সংরক্ষিত মহিলা আসনের এমপি আমাতুল কিবরিয়া কেয়া চৌধুরী বলেছেন-যেখানে নারী নির্যাতিত হবে, সেখানেই নারী উন্নয়নে কাজ করবো। গতকাল শুক্রবার বিকেলে হবিগঞ্জ জেলা প্রশাসকের সম্মেলন কক্ষে হবিগঞ্জ নারী উন্নয়ন ফোরাম আয়োজিত সমন্বয় সভায় প্রধান অতিথির বক্তব্যে তিনি এ কথা বলেন। তিনি তৃণমূল পর্যায়ে নারীর ক্ষমতাকে শক্তিশালী করতে নারীনেত্রীদের ঐক্যবদ্ধভাবে কাজ করার আহবান জানান। সভায় বিশেষ অতিথি ছিলেন-স্থানীয় সরকার বিভাগের উপ-সচিব দিলীপ কুমার বণিক। হবিগঞ্জ নারী উন্নয়ন ফোরামের সভানেত্রী আবেদা খাতুনের সভাপতিত্বে অনুষ্টিত সভায় অনান্যদের মধ্যে বক্তৃতা করেন- ফোরামের সাধারণ সম্পাদিকা হেনা বেগম, সাবেক উপজেলা মহিলা ভাইস চেয়ারম্যান জাহানারা আক্তার বিউটি ও মহিলা মেম্বার জরিনা বেগম প্রমুখ।